CELEX: 62012TN0211
Language: el
Date: 2012-05-14 00:00:00
Title: Υπόθεση T-211/12: Προσφυγή της 14ης Μαΐου 2012 — Hübner κατά ΓΕΕΑ — Silesia Gerhard Hanke (Original silicea Kieselsäure-Gel)

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/12
            
         Προσφυγή της 14ης Μαΐου 2012 — Hübner κατά ΓΕΕΑ — Silesia Gerhard Hanke (Original silicea Kieselsäure-Gel)
   (Υπόθεση T-211/12)
   2012/C 209/21
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Anton Hübner GmbH & Co. KG (Ehrenkirchen, Γερμανία) (εκπρόσωπος: A Kirchgäßner, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Silesia Gerhard Hanke GmbH & Co. KG (Neuss, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Μαρτίου 2012 στην υπόθεση R 351/2011-1 κατά τρόπον ώστε αυτή να προσλάβει το εξής περιεχόμενο: «Η απόφαση του τμήματος ανακοπών ακυρώνεται καθ’ ό μέρος ζητείται η ακύρωσή της με την ασκηθείσα ενώπιον του τμήματος προσφυγών προσφυγή και η ανακοπή απορρίπτεται στο σύνολό της»·
            
         
               —
            
            
               να καταδικάσει την παρεμβαίνουσα στα δικαστικά έξοδα, περιλαμβανομένων και των εξόδων της ενώπιον του τμήματος προσφυγών διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «Original silicea Kieselsäure-Gel» για εμπορεύματα των κλάσεων 3 και 5 — αίτηση καταχωρίσεως αριθ. 8 178 576
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Silesia Gerhard Hanke GmbH & Co. KG
   
      Αντιταχθέν σήμα ή σημείο: Το εθνικό λεκτικό σήμα «Silesia» για εμπορεύματα των κλάσεων 2, 3, 5, 29, 30, 32 και 33
   
      Απόφαση του τμήματος ανακοπών: Η ανακοπή έγινε εν μέρει δεκτή
   
      Απόφαση του τμήματος προσφυγών: Η προσφυγή απορρίφθηκε
   
      Προβαλλόμενοι λόγοι: Παράβαση του άρθρου 8, παράγραφος 2, στοιχείο β', του κανονισμού 207/2009.